b'\n_START_ARTICLE_\nMonro doktrina\n_START_PARAGRAPH_\nMonro doktrina (angl. Monroe Doctrine) buvo Jungtini\xc5\xb3 Valstij\xc5\xb3 politikos deklaracija, pristatyta 1823 m. gruod\xc5\xbeio 2 d., kuri\xc4\x85 paskelb\xc4\x97 JAV prezidentas D\xc5\xbeeimsas Monro. Vienas deklaracijos autori\xc5\xb3 buvo JAV valstyb\xc4\x97s sekretorius John Quincy Adams._NEWLINE_Deklaracija parengta baiminantis \xc5\xa0ventosios s\xc4\x85jungos galimos intervencijos \xc4\xaf nepriklausomomis tapusias Lotyn\xc5\xb3 Amerikos valstybes. Deklaracijoje teigta, kad tolimesni Europos \xc5\xa1ali\xc5\xb3 bandymai kolonizuoti arba trukdyti \xc5\xa1alims, esan\xc4\x8dioms Amerikos \xc5\xbeemyne, bus laikomi agresija, kuriai sustabdyti reikalingas JAV \xc4\xafsiki\xc5\xa1imas. Monro doktrinoje teigiama, kad Vakar\xc5\xb3 pusrutulis nebebus toliau kolonizuojamas Europos \xc5\xa1ali\xc5\xb3 ir kad JAV taip pat nelies egzistuojan\xc4\x8di\xc5\xb3 Europos kolonij\xc5\xb3 ir nesiki\xc5\xa1 \xc4\xaf vidinius Europos \xc5\xa1ali\xc5\xb3 reikalus. Doktrin\xc4\x85 prad\xc4\x97ta taikyti tuo metu, kai daugelis Lotyn\xc5\xb3 Amerikos \xc5\xa1ali\xc5\xb3 buvo ant nepriklausomyb\xc4\x97s nuo Ispanijos imperijos ir Jungtini\xc5\xb3 Valstij\xc5\xb3 slenks\xc4\x8dio._NEWLINE_Pagrindin\xc4\x97 doktrinos \xc4\xafvedimo prie\xc5\xbeastis - susir\xc5\xabpinimas, kur\xc4\xaf pirm\xc4\x85kart i\xc5\xa1rei\xc5\xa1k\xc4\x97 Did\xc5\xbeioji Britanija, kad Ispanijos kolonijas gali u\xc5\xbevaldyti kokios nors Europos j\xc4\x97gos._NEWLINE_Prezidentas D\xc5\xbeeimsas Monro pirm\xc4\x85kart pristat\xc4\x97 doktrin\xc4\x85 7-osios S\xc4\x85jungos pad\xc4\x97ties kalbos Kongresui metu. Tai tapo charakteringu JAV u\xc5\xbesienio politikos momentu ir vienu i\xc5\xa1 ilgiausiai gyvuojan\xc4\x8di\xc5\xb3 doktrin\xc5\xb3, kuria r\xc4\x97m\xc4\x97si daugelis JAV politik\xc5\xb3 ir keletas JAV prezident\xc5\xb3, \xc4\xafskaitant Teodor\xc4\x85 Ruzvelt\xc4\x85, Kelvin\xc4\x85 Kulid\xc5\xbe\xc4\x85, Herbert\xc4\x85 Huver\xc4\xaf, D\xc5\xbeon\xc4\x85 Kened\xc4\xaf ir kitus._NEWLINE_Monro turb\xc5\xabt neb\xc5\xabt\xc5\xb3 gal\xc4\x97j\xc4\x99s numatyti, kad jo tikslai ir \xc4\xaftaka (Monro doktrina) i\xc5\xa1silaikys beveik nepakitusi beveik du am\xc5\xbeius. Pirminis doktrinos tikslas buvo i\xc5\xa1vaduoti naujas nepriklausomyb\xc4\x99 paskelbusias Lotyn\xc5\xb3 Amerikos kolonijas nuo europie\xc4\x8di\xc5\xb3 intervencijos ir kontrol\xc4\x97s. Doktrina l\xc4\x97m\xc4\x97 tai, kad Naujasis pasaulis ir Senasis pasaulis i\xc5\xa1laik\xc4\x97 atskiras \xc4\xaftakos sferas, nes \xc5\xa1ios buvo sudarytos i\xc5\xa1 visi\xc5\xa1kai atskir\xc5\xb3 ir nepriklausom\xc5\xb3 valstybi\xc5\xb3.'